༌། འབྲས་བུ་ཆོས་སྐུའི་བག་ཆགས་དང་ས་བོན་མ་ལུས་པ་རྒྱུད་ལ་བཞག་པ་ ཐ་དང་ས་བོན་མ་ལུས་པ་རྒྱུད་ལ་བཞག་པ་ཡིན་ནོ། །ཞེས་རྟོགས་པ་བསྐྱེད་དོ། །དབང་བཞི་པ་ཞུ་བའི་ཡོན་དུ་མཎྜལ་ཕུལ་ལ། མགོན་པོ་ཐུགས་རྗེ་ཆེར་ལྡན་
པས། །དབང་བསྐུར་གསུམ་པོ་བདག་ལ་གནང་། །རྣམ་པ་ཀུན་གྱི་མཆོག་ལྡན་པའི། །བཞི་པ་ཡང་ནི་བྱིན་གྱིས་རློབས། །ལན་གསུམ། ཨོྃ་ཨཱཿཧཱུྃ་གིས་མིག་རས་བཅིངས་བར་བསམ་མོ། །ཡེ་ཤེས་འདི་ནི་ཆེས་ཕྲ་ཞིང༌། །རྡོ་
རྗེ་ནམ་མཁའི་དཀྱིལ་ལྟ་བུ། །རྡུལ་བྲལ་མཐར་ཕྱིན་ཞི་བ་ཉིད། །ཁྱོད་རང་ཡང་ནི་དེ་ཡི་ཕ། །ཞེས་གསུངས་པར་བསམ་སྟེ། དེའི་དོན་རང་ཉིད་ལུས་ཀྱི་དཀྱིལ་འཁོར་གྱི་ལྷ་དང་བཅས་པ་སྣང་ལ་རང་བཞིན་མེད་པ་སྒྱུ་མ་ལྟ་བུའི་
ཟླ་ སྐུ་ཅན་དུ་སྣང་བ་སྤྲུལ་སྐུ། སེམས་ཀྱིས་ཕྱག་རྒྱ་དང་མཉམ་པར་སྦྱོར་བ་ལས་བྱུང་བའི་བདེ་བ་ཆེན་པོའི་རང་བཞིན་དུ་ཤར་བ་ལོངས་སྐུ། ལྷ་སྐུ་བདེ་ཆེན་གྱི་རྣམ་པར་སྣང་ཙམ་དེ་ཉིད་སྐྱེ་འགག་གནས་གསུམ་དང་དེེལ་བ་ཆོས་ཚོ
སྐུ། དེ་གསུམ་དབྱེར་མི་ཕྱེད་པ་ངོ་བོ་ཉིད་ཀྱི་སྐུ་སྟེ། མདོར་ན་སེམས་ཀྱིས་ཤིས་ཅི་ཡང་མ་ཡིན་པ། གདངས་བདེ་ཆེན་དུ་མ་འགགས་པ། རྩལ་ལྷ་སྐུར་འཆར་བ། བསྒོམ་བྱ་སྒོམ་བྱེད་ལས་འདས་པ་ནམ་མཁའ་ལྟ་བུར་ཤེས་
པར་བྱས་ལ། དབང་གསུམ་པའི་ཡེ་ཤེས་དང་རང་སེམས་དབྱེར་མེད་དུ་བསྲེས་ཏེ་ཟུང་འཇུག་ཕྱག་རྒྱ་ཆེན་པོ་འཛིན་མེད་ཀྱི་ངང་ལ་ཅུང་ཟད་མཉམ་པར་གཞག ཨོཾ་ཨཱཿཧཱུྃ། གིས་མིག་རས་ཕྱེ་བར་བསམ། མཆོག་ཏུ་གསང་བའི་

དཀྱིལ་འཁོར་འདིར། །བཙུད་པ་དང་ནི་མཐོང་བ་ཡིས། །དེ་རིང་སྡིག་ལས་རྣམ་གྲོལ་འགྱུར། །དེ་རིང་ཁྱོད་རྣམས་བདེ་བར་གནས། །བདེ་ཆེན་ཐེག་པ་འདི་ལ་ནི། །ཕྱིན་ཆད་འཆི་བ་ཡོད་མ་ཡིན། །མི་ཐུབ་པ་དང་མི་འཆི་
བས། །ཅིས་ཀྱང་མི་འཇིགས་དགའ་བར་གྱིས། །སྲིད་པ་ཤིན་ཏུ་དག་པས་ན། །སྲིད་པའི་ངན་འགྲོ་རྣམས་ལས་བཏོན། །ཞེས་བརྗོད་ཅིང་གསུངས་པར་བསམ་ལ། དོན་ཡིད་ལ་དྲན་པའི་སྒོ་ནས་གཟེངས་བསྟོད་དོ། །དེ་ལྟར་ན་
དོན་དམ་བྱང་ཆུབ་སེམས་ཀྱི་དཀྱིལ་འཁོར་དུ་དབང་བཞི་པ་ཐོབ། ལུས་ངག་ཡིད་གསུམ་གྱི་དྲི་མ་བག་ཆགས་དང་བཅས་པ་དག དམ་ཚིག་དགོངས་ཏེ་གསུངས་པའི་དམ་ཚིག་བསྲུང་བ་ལ་དབང་། བརྡའ་མཛུབ་མོས་ནམ་མཁའ་
མཚོན་པ། ལམ་རྡོ་རྗེའི་རྦ་རླབས་བསྒོམ་པ་ལ་དབང༌། འབྲས་བུ་ངོ་བོ་ཉིད་སྐུའི་བག་ཆགས་དང་ས་བོན་མ་ལུས་པ་རྒྱུད་ལ་བཞག་པ་ཡིན་ནོ། །ཞེས་རྟོགས་པ་བསྐྱེད་ལ། གནས་སྐབས་དེ་དག་ཏུ་ཐོབ་པའི་དམ་ཚིག་ལ་བསྲུང་ ཚི
སྡོམ་བགྱིད་སྙམ་པས། གཙོ་བོས་ཇི་ལྟར་སོགས་ལན་གསུམ་དང༌། དབང་ཡོངས་སུ་རྫོགས་པར་ཐོབ་པའི་གཏང་རག་ཏུ་མཎྜལ་རྒྱས་པ་ཕུལ་ཏེ། ལུས་ལོངས་སྤྱོད་ཐམས་ཅད་ཀྱང་ཕུལ་ཏེ་ཆ་ཤས་ནས་ལོངས་སྤྱད་དུ་གསོལ་སྙམ་
པས། དེང་ནས་བརྩམས་ཏེ་ཞེས་སོགས་པ་ལན་གསུམ་བརྗོད། དེ་ནས་དམ་ཚིག་གསུམ་གྱི་གླུ་བླངས་པ་ནི། གང་དུ་དབང་བསྐུར་བའི་དཀྱིལ་འཁོར་དང༌། གང་གིས་བསྐུར་བའི་སློབ་དཔོན་དང་། གང་ལ་བསྐུར་བའི་སློབ་མ་

আ
།སྟེ། འཁོར་གསུམ་ཀ་སྣང་ལ་རང་བཞིན་མེད་པ་སྐྱེ་མེད་བདེ་བ་ཆེན་པོའི་རང་བཞིན་ལས་མ་འདས་པ། དེའི་མཐུས་བདག་གིས་ཀྱང་དེ་ལྟར་རྟོགས་པར་གྱུར་ཅིག་སྙམ་པས་ཚིགས་བཅད་རེ་རེའི་
མཚམས་སུ་རྡོ་རྗེ་གསོར། དྲིལ་བུ་བཅད་གཏུབ་ཏུ་དཀྲོལ་ཏེ། ཨྃ། ནམ་མཁའ་སྐྱེ་བ་མཚན་ལྡན་ཕྱིར། །ཐོག་མ་ཐ་མ་མེད་པའི་མཆོག །སེམས་དཔའ་རྡོ་རྗེ་ཆེ་རང་བཞིན། །ཀྱེ་ཡི་...འདི་ལ་འདོན་པ་བསྒྱུར་དགོས་པ་བླ་མ་གོང་མའི་གསུང་
རབ་གང་ན་ཡང་མ་བཤད་པ་འདོན་པ་བསྒྱུར་མི་དགོས་སོ། །རྡོ་རྗེ་བདག་གྲུབ་མཛོད། །ཀུན་མཆོག་དངོས་གྲུབ་ཆེན་པོ་སྟེ། །དབང་ཕྱུག་ཆེན་པོ་ལྷག་པའི་ལྷ། །རྡོ་རྗེ་འཛིན་པ་ཀུན་གྱི་རྒྱལ། །མི་འགྱུར་མཆོག་ཏུ་བདག་བསྒྲུབ་མཛོད། །ཉེས་པ་
མི་མངའ་རྟག་པ་སྟེ། །འདོད་ཆགས་ཀུན་གྱི་རྗེས་སུ་ཆགས། །འདོད་ཆགས་ཆེན་པོ་དགའ་བ་ཆེ། །བཅོམ་ལྡན་དེ་ཉིད་ཀྱིས་གྲུབ་མཛོད། །ཤིན་ཏུ་དག་པ་ཀུན་གྱི་མཆོག །གདོད་ནས་གྲོལ་བ་དེ་བཞིན་གཤེགས། །ཀུན་ཏུ་བཟང་་
པོ་ཀུན་བདག་ཉིད། །བྱང་ཆུབ་སེམས་སུ་བདག་བསྒྲུབ་མཛོད། །དངོས་གྲུབ་ཆེན་པོ་ཀུན་གྱི་མཆོག །དབང་ཕྱུག་ཆེན་པོ་ཕྱག་རྒྱའི་མཆོག །གྲུབ་པའི་རྡོ་རྗེ་ཆེར་བསྟོད་པ། །རྡོ་རྗེ་སྙེམས་བདག་བདག་བསྒྲུབ་མཛོད། །སེམས་
ཅན་ཀུན་གྱི་ཡིད་ཁྱབ་པ། །སེམས་ཅན་ཀུན་གྱི་ཡིད་ལ་ཞུགས། །སེམས་ཅན་ཀུན་གྱི་ཡབ་གྱུར་ཉིད། །འདོད་ཆགས་མཉམ་པའི་དམ་ཚིག་མཆོག །ཅེས་ལན་གཅིག་དང༌། དཀྱིལ་འཁོར་གྱི་འཁོར་ལོ་གཟུགས་བརྙན་གྱི་ཚུལ་དུ་

ཀྱེ་རྡོར་ཆོས་སྐོར་
སྣང་བ་ཡང་ཆོས་སྐུ་སྟོང་པ་དང་སྙིང་རྗེ་གཉིས་སུ་མེད་པ་ལས་བྱུང་བའི་བྱིན་གྱིས་རླབས་པ་དང༌། སློབ་དཔོན་གྱིས་ཀྱང་དེ་ལྟར་རྟོགས་པའི་བྱིན་རླབས་ཀྱིས་སློབ་མ་རྣམས་ཀྱིས་ཀྱང་རྡུལ་ཚོན་ནམ་མཚན་མ་ཙམ་མ་ཡིན་པར་སྣང་ལ་
རང་བཞིན་མེད་པ་གཟུགས་ཀྱི་སྐུར་མཐོང་བར་གྱུར་ཅིག་སྙམ་པས། ཤེས་རབ་ཐབས་བདག་དཀྱིལ་འཁོར་གྱི། །བདེན་པའི་བྱིན་རླབས་གང་ཡིན་པ། །བདེན་པ་དེ་ཡིས་མགོན་བདག་ལ། །ཁྱོད་ཀྱིས་འདོད་པ་རབ་རྫོགས་
མཛོད། །ཆོས་རྣམས་གཟུགས་བརྙན་ལྟ་བུ་སྟེ། །གསལ་ཞིང་དག་ལ་རྙོག་པ་མེད། །གཟུང་དུ་མེད་ཅིང་བརྗོད་དུ་མེད། །རྒྱུ་དང་ལས་ལས་ཀུན་ཏུ་འབྱུང་། དེ་བཞིན་དེ་ཉིད་ངེས་པར་འབྱུང། །བདེན་པ་དེ་ཡིས་དཀྱིལ་འཁོར་
ནི། །གཟུགས་བརྙན་གསལ་བར་སློབ་མ་རྣམས། །ཀུན་གྱིས་དྲི་མེད་མཐོང་བར་ཤོག །ཅེས་བདེན་སྟོབས་བརྗོད། སྐབས་འདིར་སྔར་སྟ་གོན་གྱི་སྐབས་སུ་བཤད་པ་ལྟར་གྱི་ཆོ་གས་འཇིག་རྟེན་དང་འཇིག་རྟེན་ལས་འདས་པའི་
གཏོར་མ་རྣམས་འབུལ་ལོ། །དེ་ནས་རྗེས་ཆོག་ནི། མཆོད་པ་རྣམས་བསང་སྦྱངས་བྱིན་གྱིས་བརླབས་ལ། རེ་རེའི་མགོར་ཨོཾ་བྷཱ་ག་ཝ་ཏི་ཞེས་སོགས་སྦྱར་བའི་ཆུ་བཞི་ཉེར་སྤྱོད་རོལ་ཆེན་དང་བཅས་པས་ཕྱི་མཆོད། ཨྃ་ཨཾ་
ཨཱ། ༀ་ཨཱི། ཨུ་ཨཱུ། རྀ་རཱྀ། ལྀ་ལཱྀ། ཨཻ་ཨཻ། ཨོཾ་ཨཽ། ཨཾ། ཨོཾ་ཨཱཿཧཱུྃ། ལྷ་མོ་བཅོ་ལྔའི་ཞལ་དུ་མཆོད་པ་དམ་པ་འབུལ་ལོ། །ཞེས་པས་ནང་མཆོད་ཕུལ། དཀར་མོ་རི་དྭགས་སོགས་དང༌། འགྲོ་བ་བུད་མེད་
544

আ །སོགས་ཀྱིས་བསྟོད་ལ། བཅོམ་ལྡན་འདས་བདག་དང་སེམས་ཅན་ཐམས་ཅད་ལ་མཆོག་དང་ཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ། ཞེས་དང༌། ཧེ་རུ་ཀའི་ཡི་གེ་བརྒྱ་པ་ལན་གསུམ་གྱི་
མཐར། མ་འབྱོར་བ་དང་ཉམས་པ་དང༌། །སོགས་ཀྱིས་ནོངས་པ་བཟོད་པར་གསོལ་ལོ། །རས་བྲིས་ཡིན་ན། ཕྱོགས་བཅུ་ན་བཞུགས་པའི་ཞེས་སོགས་ཀྱི་མཐར། ཁྱད་པར་དུ་ཡང་རས་བྲིས་ཀྱི་དཀྱིལ་འཁོར་ལ་བསྐྱེད་ཅིང་
སྤྱན་དྲངས་པའི་ལྷ་ཚོགས་རྣམས་ཇི་སྲིད་འབྱུང་བ་བཞིའི་གནོད་པས་མ་ཞིག་གི་བར་དུ་བརྟན་པར་བཞུགས་སུ་གསོལ། ཞེས་སོགས་དང༌། རྡུལ་ཚོན་གྱི་ཕྱོགས་ཡིན་ན་གཤེགས་གསོལ་གྱི་ཉིན་མ་གཏོགས་ཉི་མ་སྔ་མ་རྣམས་ལ་
》གོང་གི་ཁྱད་པར་དུ་ཡང་ཞེས་པའི་རྗེས་སུ། རྡུལ་ཚོན་གྱི་དཀྱིལ་འཁོར་ལ་བསྐྱེད་ཅིང་སྤྱན་དྲངས་པའྀ་ལྷ་ཚོགས་རྣམས་ཇི་སྲིད་གཤེགས་གསོལ་གྱི་ཆོ་ག་མ་བྱས་པའི་བར་དུ། ཞེས་སོགས་བརྗོད་ལ། རྟེན་མེད་པའི་གཏོར་མགྲོན་ ཨི
གྱི་ཡེ་ཤེས་པ་གཤེགས་སུ་གསོལ་བ་དང༌། དམ་ཚིག་པ་བསྡུ་བ་སོགས་སྟ་གོན་གྱི་སྐབས་ལྟར་བྱའོ། །རྡུལ་ཚོན་གཤེགས་གསོལ་གྱི་ཉིན་རྗེས་ཆོག་གི་ཚེ་བུམ་པ་རྣམས་འཁྱམ་གྱི་སྟེང་བཞག་ལ། ཆོ་ག་གཞན་རྣམས་སྔ་མ་དང་
འདྲ་བ་ལས། མ་འབྱོར་བ་དང་སོགས་ཀྱི་རྗེས་སུ། བདག་ལས་དང་པོ་པའི་རྟེན་གྱི་གང་ཟག་ཏུ་གྱུར་པས། སོགས་ཀྱིས་ནོངས་པ་བཟོད་པར་གསོལ་ལ། གཏོར་མགྲོན་གྱི་རྟེན་ཡོད་པ་རྣམས་ལ་བརྟན་བཞུགས་བྱས་ལ། རྟེན་ལ་

ཀྱེ་རྡོར་ཆོས་སྐོར་
མ་བརྟེན་པའི་གཏོར་མགྲོན་གྱི་ཡེ་ཤེས་པ་རྣམས་དང༌། རྡུལ་ཚོན་གྱི་ཡེ་ཤེས་པ་དང༌། བུམ་ནང་གི་ཡེ་ཤེས་པ་རྣམས། ཨྃ་ཁྱོད་ཀྱིས་སོགས་ཀྱི་མཐར། མཐེབ་སྲིན་གྱིས་སེ་གོལ་བྱས་ཏེ། བཛྲ་མཿ ཡེ་ཤེས་པ་རྣམས་དབྱིངས་
སུ་གཤེགས། དམ་ཚིག་པ་རྣམས་ཛཿཧཱུྃ་བཾ་ཧོཿ རང་ལྀ་གཉིས་སུ་མེད་པར་ཐིམ། ཨོཾ་ཨཱཿཧཱུྃ། ཞེས་བརྗོད། དེ་ནས་རོལ་མོ་དང་བཅས་པས། ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་ནཾ་ཨ་དྱ་ནུཏྤནྣ་ཏྭ་ད། ཅེས་དང་། ཨྃ་གི་ལི་གི་ལི་
ཧཱུྃ་ཛཿ ཞེས་བརྗོད་ཅིང་དེ་ཁོ་ན་ཉིད་དྲན་པས་རྡོ་རྗེའི་...ཐོག་མར་ལྷ་མཚན་ནས་རང་གི་སྲིན་ལག་གཡོན་པས་གང་བསྒོགས་ནས་བླངས་ལ་མགོ་ལ་བཞག དེ་ནས་དབང་ལྡན་གྱི་རྩིག་པ་བཤགས་པའི་རྗེས་སུ་ཚངས་ཐིག་གཉིས་ཀྱི་ཐད་ཀྱི་མཐའི་མེ་རིས་ནས་དབུས་ཀྱི་མཚན་མའི་བར་ཕྱོགས་
བཞི་ཀ་ནས་རྡོ་རྗེས་འཐེན་ཏེ་གཤེགས་སུ་གསོལ་བ་ཕྱག་ལེན་ཡིན། རྩེས་དབང་ལྡན་གྱི་རྩིག་པ་དང་པོར་གཤེགས། དེ་ནས་གཡས་བསྐོར་གྱི་རིམ་པས་ཅི་བདེ་བར་གཤེགས་སུ་གསོལ། རྡུལ་ཚོན་འདོད་པ་ཡོད་ན་ལྷའི་མཚན་མ་ནས་བླངས་ལ་
བྱིན། གཞན་རྣམས་མཐའ་ནས་རིམ་པར་བསྡུས་ཏེ་ཟ་མ་ཏོག་ལ་སོགས་པར་བླུགས་ལ་རྡུལ་ཚོན་ཆུ་བོར་སྤྱན་དྲངས་པའི་ཆོ་གའམ། དེ་ཙམ་མི་ནུས་ན་བཀུར་བསྟི་ཆེན་པོས་རྒྱ་མཚོར་འབབ་པའི་ཆུ་ཀླུང་ངམ།_ཁྲོན་པ་ལ་སོགས་
པར་གཤེགས་སུ་གསོལ་ལ། ཐིག་རྗེས་རྣམས་དྲི་ཞིམ་པོའི་ཆུས་མཐའ་ནས་རིམ་པ་བཞིན་ཕྱིས་ཏེ་རྗེས་མི་མངོན་པར་བྱས་ལ། དེ་ནས་རང་ཉིད་རྡོ་རྗེ་བདག་མེད་མར་གསལ་བའི་མིག་ཏུ་གཏི་མུག་རྡོ་རྗེ་མ། སོགས་དང༌། དགེ་
546

আ
།བ་བསྔོ་བ་སོགས་སྟ་གོན་བཞིན་བྱས་ལ། བཀྲ་ཤིས་ནི། མཚུངས་མེད་བླ་མ་དཔལ་ལྡན་རྡོ་རྗེ་འཆང༌། །མཐུ་སྟོབས་དབང་ཕྱུག་བླ་མ་བརྒྱུད་པར་བཅས། །མཚན་ནས་བརྗོད་དམ་ཅུང་ཟད་དྲན་ཡང་
རུང༌། །བཀྲ་ཤིས་འཕེལ་ཞིང་སྐྱེ་དགུ་བདེ་ལེགས་ཤོག །རང་བཞིན་དྲི་མེད་བློ་གྲོས་གློ་བུར་གྱི། །དྲི་མས་སྒྲིབ་པར་བསལ་བར་མཛད་པ་ཡི། །བདག་མེད་མ་དཔལ་ལྷ་མོ་བཅོ་ལྔ་ཡི། །བཀྲ་ཤིས་འཕེལ་ཞིང་སྐྱེ་དགུ་བདེ་
ལེགས་ཤོག །ཁམས་དྲུག་དག་པ་ཡེ་ཤེས་ཆེན་པོའི་སྐུ། །ལམ་གྱི་ཡན་ལག་སུམ་ཅུ་རྩ་བདུན་ཏེ། །སྣང་བ་སངས་རྒྱས་ཞིང་འགྱུར་གཞལ་མེད་ཁང༌། །བཀྲ་ཤིས་ཕེལ་ཞིང་སྐྱེ་དགུ་བདེ་ལེགས་ཤོག །ཡན་ལག་རྣམ་དག་ཁྲོ་བོ་
《ཆེན་པོའི་སྐུ། །རྡོ་རྗེའི་སོོ་གཞི་རྭ་བ་བླ་བྲེ་གུར། །བདུད་དཔུང་ངེས་འཇོམས་བསྲུང་བའི་འཁོར་ལོ་མཆོག །བཀྲ་ཤིས་འཕེལ་ཞིང་སྐྱེ་དགུ་བདེ་ལེགས་ཤོག །འདག་བྱ་དག་བྱེེད་ནང་ངམ་ཕྱི་ན་བཞུགས། །ཕྱོགས་སྐྱོང་ཞིང་སྐྱོང་ཚི་
ཀླུ་དང་སྤྲིན་དང་ཤིང༌། །མཆོད་རྟེན་རོ་དང་འདྲེ་དང་མེ་དང་ཆུ། །ཕྱོགས་བརྒྱད་དག་བྱེད་དེས་ནི་བཀྲ་ཤིས་ཤོག །བླ་མ་དཀྱིལ་འཁོར་གཙོ་བོ་འཁོར་དང་བཅས། །སྦྱང་གཞི་སྦྱོང་བྱེད་ལམ་དང་འབྲས་བུ་མཆོག །བརྗོད་དམ་དེ་
དོན་ཅུང་ཟད་དྲན་ཡང་རུང་། །བཀྲ་ཤིས་འཕེལ་ཞིང་སྐྱེ་དགུ་བདེ་ལེགས་ཤོག །ཅེས་དང་གཞན་ཡང་ཆོས་སྐྱོང་ནོར་ལྷ་སོགས་ཀྱི་བཀྲ་ཤིས་རྒྱས་པ་བརྗོད། རོལ་མོའི་སྒྲ་བྱ་ཞིང་དཀྱིལ་འཁོར་བྲིས་ཤུལ་ལ་མེ་ཏོག་སིལ་མའི་ཆར་

ཀྱེ་རྡོར་ཆོས་སྐོར་
དབབ་པར་བྱའོ། །དེ་རྣམས་ཀྱིས་བདག་མེད་ལྷ་མོ་བཅོ་ལྔའི་དཀྱིལ་འཁོར་གྱི་ཆོ་ག་མ་ཚང་བ་མེད་པ་བསྟན་ཟིན་ཏོ། །འདིར་སྨྲས་པ། རྒྱུད་སྡེའི་ངེས་གསང་ཉེ་ལམ་ཀུན་གྱི་བཅུད། །བདག་མེད་མཁའ་འགྲོའི་དཀྱིལ་འཁོར་ཆོ་ག
ཡི། །རྣམ་དབྱེ་གསལ་བར་བསྟན་པའི་ལེགས་བཤད་འདིས། །གཞན་ཕན་ཕྲིན་ལས་ཀུན་ཏུ་ཁྱབ་གྱུར་ཅིག །ཆོས་ཚུལ་མཆོག་འདི་ས་སྐྱ་པ་ལས་བརྒྱུད། །བརྒྱུད་པ་གཞན་དང་ཐུན་མོང་བསྲེ་ལྷད་བྲལ། །བྲལ་ཞེས་མཁས་
མཆོག་ཀུན་གྱིས་བསྔགས་པར་མཛད། །མཛད་པ་འདི་ནི་ངེས་པའི་དོན་དང་ལྡན། །འཁྲུལ་ཟད་གོང་མའི་གསུང་རབ་རྒྱ་མཚོ་ལས། །བདག་བློ་རབ་གསལ་དེད་དཔོན་གྱིས་བླངས་པའི། །ལག་ལེན་ཆོ་ག་ཡིད་བཞིན་རིན་ཆེན་
ཕྲེང༌། །འདི་ནི་སྐལ་བཟང་མཛེས་པའི་མགུལ་རྒྱན་ཡིན། །འདི་སྦྱར་དགེ་བས་བདག་སོགས་འགྲོ་བ་རྣམས། །ཚེ་རིང་ནད་མེད་བསམ་དོན་ཀུན་འགྲུབ་ཅིང༌། །ཕྱི་མ་དག་པའི་ཞིང་དུ་པདྨོ་ལས། །བརྫུས་ཏེ་སྐྱེས་ནས་ས་ལམ་
མཐར་ཕྱིན་ཤོག །ཞེས་རྗེ་བཙུན་རྡོ་རྗེ་བདག་མེད་མ་ལྷ་མོ་བཅོ་ལྔའི་དཀྱིལ་འཁོར་གྱི་ཆོ་གའི་གསལ་བྱེད་འཕྲིན་ལས་ཀུན་ཁྱབ་ཅེས་བྱ་བ་འདི་ནི། ཁམས་གསུམ་ཆོས་ཀྱི་རྒྱལ་པོ་འཇམ་པའི་དབྱངས་པུཎྱ་ཨིནྡྲ་དང༌། རྒྱལ་སྲས་
སྦས་པའི་རྣལ་འབྱོར་སེམས་དཔའ་ཆེན་པོ་སྔགས་འཆང་གྲགས་པ་བློ་གྲོས་དང༌། གསང་སྔགས་རྒྱ་མཚོའི་ཕ་རོལ་ཏུ་སོན་ཅིང་མཁས་བཙུན་བཟང་གསུམ་གྱི་ཡོན་ཏན་མ་ལུས་པའི་མངའ་བདག་རྒྱལ་བ་རྡོ་རྗེ་འཆང་སངས་རྒྱས་རྒྱལ་
548

m
།མཚན་རྣམས་ཀྱི་ཞབས་ལ་ཡན་ལག་མཆོག་གིས་རེག་ཅིང་གསུང་གི་བདུད་རྩི་ངོམ་པར་འཐུང་བའི་སྐལ་བ་བཟང་པོ་ཅན་ས་སྐྱ་པ་ཤཱཀྱའི་དགེ་བསྙེན་ཐེག་པ་མཆོག་གི་རྣལ་འབྱོར་པ་ངག་དབང་ཀུན་དགའ་
བསོད་ནམས་གྲགས་པ་རྒྱལ་མཚན་དཔལ་བཟང་པོས་སྙོམས་ཆུང་དོན་གཉེར་ཅན་རྣམས་དཔེ་འབྲི་བཟུང་བདེ་བའི་ཕྱིར་རྗེ་བཙུན་བསོད་ནམས་རྩེ་མོས་ནེ་ཙེ་སྦལ་སྟོན་ལ་གནང་བའི་དབང་གི་ཐོ་ཡིག་དང༌། དེ་ཉིད་སྤྲུ་ལུང་པས་ཅུང་
ཟད་གསལ་བར་བྱས་པའི་ཡི་གེ་སོགས་དང༌། ཀུན་མཁྱེན་ཆེན་པོ་དང༌། ངོར་ཆེན་དཀོན་མཆོག་ལྷུན་གྲུབ་ཀྱིས་མཛད་པའི་སྒྲུབ་དཀྱིལ་གྱི་ཡིག་ཆ་ཁྱད་པར་ཅན་རྣམས་དང།
ས